تورکیه اقتصادی ایلین اوچونجو دؤردده‌بیرینده یۆزده ۳،۹ بؤیودو.
تورکیه ایستاتیستیک قورومو بو ایلین اوچونجو دؤردده‌بیرینه (جولای-سپتامبر) باغلی داخلی ناخالص اۆره‌تیم نتیجه‌لرینی آچیقلادی.
بونا گؤره، داخلی ناخالص اۆره‌تیم ۲۰۲۲.جی ایلین اوچونجو دؤردده‌بیرینده اؤنجه‌کی ایلین عینی دؤردده‌بیرینه گؤره یۆزده ۳،۹ آرتدی.
۲۰۲۲ ایلی اوچونجو دؤردده‌بیرینده اؤنجه‌کی ایلله مقایسه‌ده مالی و سیگورتا فعالیتلری یۆزده ۲۱،۶، بیلگی و رابطه فعالیتلری یۆزده ۱۳،۹، مسلکی، اداری و دستک خیدمتلر فعالیتلری یۆزده ۱۲،۶، قامو یؤنه‌تیمی، تحصیل، اینسان ساغلیغی و سوسیال خیدمت فعالیتلری یۆزده ۷،۶،  خیدمت فعالیتلری یۆزده ۶،۹‌، دیگر خیدمت فعالیتلری یۆزده ۴،۹، داشینماز املاک فعالیتلری یۆزده ۴،۱، اکینچیلیک، اورمان و بالیق‌چی‌لیق یۆزده ۱،۱ وصنایع ۰،۳  آرتدی.
